Hvis man traditionen tro vil følge med i de nordjyske nyheder i aften klokken 19.30, skal man tænde for TV2 Nord Salto. Efter nyhedsudsendelsen kan man se tredje afsnit af TV2 Nords egen serie "Opgangen". VM i herrehåndbold sendes nemlig samtidig på TV2, og derfor er der i dag ikke plads til de regionale nyheder. Det er kampen mellem Frankrig og Sverige, der spilles i aften. Man kan dog se en forkortet nyhedsudsendelse fra Nordjylland på TV2 klokken 19.50. Men den forkortede version kan risikere at blive aflyst, hvis håndboldkampen trækker ud.

Referat:
Fredag aften er sendetiderne for de nordjyske nyheder ændret, fordi der på TV2 sendes VM i herrehåndbold.